AIŠKINAMASIS RAŠTAS

Dėl savivaldybės turto perdavimo Priešgaisrinės apsaugos ir gelbėjimo departamentui pagal panaudos sutartį

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą – Priešgaisrinės apsaugos ir gelbėjimo departamentui prie Vidaus reikalų ministerijos (toliau – Departamentas) pagal turto panaudos sutartį 5 metams valstybinės (valstybės perduotai savivaldybėms) funkcijos – priešgaisrinė sauga – įgyvendinimui.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Departamento veiklai.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Priešgaisrinės apsaugos ir gelbėjimo departamentas prie Vidaus reikalų ministerijos nuo 2023 m. spalio 1 d. perėmė Molėtų rajono ugniagesių tarnybos (toliau – Tarnyba) materialinius ir žmogiškuosius išteklius bei funkcijas. Molėtų rajono savanorių ugniagesių draugija (toliau – Draugija) 2023 m. rugsėjo 28 d. pateikė Molėtų rajono savivaldybei (toliau – Savivaldybė) raštą Nr. S-2 „Dėl turto dovanojimo“, kuriame nurodo, kad Draugija 2023 m. rugsėjo 16 d. susirinkimo metu priėmė sprendimą Molėtų rajono savivaldybei padovanoti savanorių ugniagesių naudojamą turtą (suspausto oro kvėpavimo aparatus, kvėpavimo aparatų kaukes, kaukių dėžutes ir įvairią organizacinę techniką). Molėtų rajono savivaldybės tarybai 2023 m. spalio 26 d. priėmus sprendimą Nr. B1-239 „Dėl sutikimo priimti turtą pagal dovanojimo sutartį“ sutikus perimti turtą, turtas buvo perduotas Molėtų rajono savivaldybės nuosavybėn. 2023 m. lapkričio 16 d. perdavimo-priėmimo aktu Nr. T14-136 turtas perduotas Molėtų rajono savivaldybės administracijai patikėjimo teise valdyti, naudoti ir disponuoti juo. Molėtų rajono savivaldybės administracijos direktorius 2023 m. lapkričio 16 d. įsakymu Nr. B6-729 „Dėl Molėtų rajono savivaldybės turto pripažinimo nereikalingu“ pripažino turtą nereikalingu savivaldybės administracijos veiklai ir siūlo perduoti turtą Priešgaisrinės apsaugos ir gelbėjimo departamentui. Tuo tikslu paruoštas sprendimo projektas dėl turto perdavimo Priešgaisrinės apsaugos ir gelbėjimo departamentui valstybės funkcijos vykdymui.